Зеренді ауданы

Қызылсая орта мектебі

Мектепішілік іс-шара тақырыбы:

***Ұранды ердің – ұрпағы қайсар***

Өткізген: Шаймерденова Т.Н.

2016-2017 оқу жылы

«Ұранды ердің- ұрпағы қайсар» Мақсаты: Оқушыларға Отанды сүюге, ерлік көрсеткен батырлардың бойындағы ержүректілік, отан сүйгіштік, ұлтжандылық қасиеттерін дәріптеу. Отанын, елін қорғай білуге тәрбиелеу.

1 – жүргізуші: Қайырлы күн, құрметті ұстаздар, ата - аналар, оқушылар!
2-жүргізуші:

Асыл тастан, өнер жастан шығады деп дарынды,
Халық айтса, халық сөзі, әрқашанда нанымды.

1 – жүргізуші:
Сол өнердің жолын қуған «Ұранды ердің- ұрпағы қайсар» сайысына қатысатын жігіттердің жолы ақ болсын, жүлделі орынға ие болсын деп сайысымызды ашық деп жариялаймыз.

2-жүргізуші:

Алтын ұям Қызылсая елімізде

 Өнерлімен өрге қарай өсіңіздер

Айналатын аяулы асыл халқым

Қош келдіңіз бүгінгі кешімізге.

1 – жүргізуші:
Бүгінгі сайысымызда жігіттер өз өнерлерін көрсетіп қана қоймай, онымен бірге өз білімдерін, шеберліктерін көрсетеді.
2-жүргізуші:

Болса өнерің орта жолда тоқтама,

Сайыс десе сайыскерлер қорқама.

Олай болса сайысатын жандарды,

Зор құрметпен шақырайық ортаға.

1 – жүргізуші:
Құрметті көрермен қауым қол соғып, қошеметтеп жігіттерді ортаға шақырайық.
2 - жүргізуші Сайысымызды бастамас бұрын әділқазылар алқасын сайлап алайық.

1-жүргізуші: Сайыста бақ сыналар, бап сыналар,

 Бас жүлдені өнерлі, тапқыр алар.

 Кім өнерлі, кім тапқыр- шешу қиын,

 Қазылар алқасы нық сыналар.

2-жүргізуші:

Шыңға шығар өнердің әр тасымен,

Қуанышты болар кеш тарқасымен.

 Төрде отырып төрелігін шешетұғын,

Таныстырайық әділқазы алқасымен.

1-жүргізуші: Кез келген сайыс бағалануы тиіс. Осының ара жігін ажырататын әділ қазылар бар. Бұл жарыстың ажырамас бір бөлшегі, дәстүрлі үрдісі, бізде сол үрдіс бойынша әділдігін айтып, тура шешім шығарар қазылар алқасымен таныс болыңыздар.

2-жүргізуші: 1.АӘД пәнінің мұғалімі Құрманғожин Ғ.А..

 2. Тәрбие ісінің меңгерушісі Аукарова Г.Ж.

 3.Ағылшын пәнінің мұғалімі Каюпова Д.Д.

 4.Ата-аналар ұйымының мүшесі. 1-жүргізуші:

Ендеше бағдарламамен таныс болайық.

1-кезең: Сәлем -сөздің анасы (сәлемдесу, таныстыру)

2-кезең: Білімдіден шыққан сөз.

3-кезең: Сұлу би-сымбат мүсін айғағы( биге икемділігін көрсету)

4-кезең: Адамды адам еткен- еңбек. (үйге берілген тапсырма бойынша жігіттердің өз қолдарымен жасаған қол өнері бұйымдарын сарапқа салу)

5-кезең: Шынықсаң шымыр боласың (спорттық ойындар)

6-кезең: Қорытынды (жеңімпаздарды анықтау, марапаттау)

2 – жүргізуші

Армысыздар ,ардақты азаматтар Отбасының тірегі, елді бастар. Құтты болып мереке баршаңызға Бақ-береке әкелсін отбасыға!

1 - жүргізуші

Құрметті ер азаматтар, біздің мектептің ұстаздары, жігіттер! Сіздерді 7 мамыр- Отан қорғаушылар күні мерекесімен шын жүректен құттықтаймыз! Отанға адал,елге қайырымды, отбасына мейірімді болыңыздар. Жүректеріңіз оттай лаулап,жандарыңыз әрдайым жас болсын.Қайратты, мақсатты болыңыздар.Еңбекте табыс тілейміз – дей келе құттықтау сөз кезегін мектеп директоры, Рахымжанов Болат Сайлаубекұлына береміз.

2 – жүргізуші

Біздің тәуелсіздігіміз бен тұтастығымызды, тиыштығымыз бен бейбіт тірлігімізді қас қақпай күзетіп тұрған, халқымызға қорған болған ұлтттық әскеріміздің айбыны арта берсін!

Елдана Таупықтың орындауында «Әкешім» әнін тыңдаңыздар.

1 – жүргізуші:
Дария ой, даналардан бата алғандар,
Айнымас алмас қылыш атанғандар.
Қазақтың қасиетті жігіттері,
Халқына қалқан болған қаһармандар - деп, Махмұтбай Әмірұлы ағамыз жырлағандай халқымыздың әдет - ғұрпында отбасына ұл баланың келуі «Ұл туғанға күн туған» - деп ерекше оны бақыт санаған.

2 – жүргізуші: Оның себебі қазақта отбасының жалғасы, шаңырақтың иесі ұл бала болып есептелген. Халқымыз ұл бала тәрбиесіне ерекше көңіл бөлген. Ер баланы адамгершілікке, батылдыққа, ептілікке, имандылыққа баулыған.
«Ұлға отыз үйден тыйым, он сан үйден сын»- демекші ер жігітке айтылар сын көп, қойылар талап та жоғары болған.
1 - жүргізуші
Олай болса, құрметті ата – аналар, ұстаздар, оқушылар! Бүгінгі 7 -10 сынып оқушылары арасында өткелі отырған мектепішілік «Ұранды ердің- ұрпағы қайсар» сайысына қош келдіңіздер!

**Алдарыңызда**1-ші кезең :**СӘЛЕМДЕСУ,ТАНЫСТЫРУ сайысы.**

**2- жүргізуші: Төсбелгі тағып алған кеудесіне,**

 **Жігіттер қалар енді- ел есінде.**

 **Ұран сап жауға шапқан «атам қазақ»**

 **«ҰРАН мен ТӨСБЕЛГІСІН»талдап алсақ!**

1-жүргізуші:

 Аламанда жүйріктерді шабыстырсын,

 Жеңімпазды мәреде табыстырсын.

Ал бірінші бөлімде сайыс керлер,

 Көрерменге өздерін таныстырсын.

**Төсбелгі мен Ұранын қорғау сайысы!(Жігіттер  төсбелгі мен ұранын қорғайды.)**

2-Жүргізуші:

 Мықты болсаң сұрақтарға жауап бер,
Келді кезек тапқырлықты танытар

Бұл сыннан өтсең егер сүйінші
Жүлде сенде, қуана бер күлімде –
Келді кезек тапқырлықты танытар

1-жүргізуші:

«Мектеп-кеме, білім- теңіз»- деп дана халқымыз бекер айтпаған.Тағыда сол халық «Білекті бірді жығады, білімді мыңды жығады» дейді.Енді жігіттеріміздің білім деңгейінің қаншалықты екенін пайымдайық. 2-кезең бойынша «БІЛІМДІДЕН ШЫҚҚАН СӨЗ» (Жігіттеріміз сұрақтарға жауап берулері керек)

СҰРАҚТАР:

1.Вальс королін ата. 2.Сутегі құрамындағы атом саны қанша. 3.Ат әбзелдерін ата. 4.Қазанға не сыймайды. 5.Қазақ тілі алғаш иемлекеттік тіл мәртебесін қай жылы алды. 6.Су түбінде не жоқ? 7.Абай Құнанбаевтың неше қара сөзі бар? 8.Биік орналасқан материк. 9.Киіз үйдің жабдықтарын ата. 10.Теңізге қызыл шүберек салсаң не болады? 11.Төрт түлік малдың иесін ата? 12.Жерді қоршап тұрған газ қабаты 13.Қазақстанның тұңғыш астанасы. 14.Қазақ даласының жарық жұлдызы

2-жүргізуші:

Айналайын арқа тұтар көрерменім,

Алға шықты тарландай өрендерің.

Бойларында теңіздей тулап жатқан,

Көрсетсінші ортада өнерлерін.

1-жүргізуші:

 Ән мен күйді қатар берген санамызға, Құштар- ау өнерге үлкен, баламызда. Өнердің ең әсемін би деп айтсақ, Жігіттер, биден құр қол қаламыз ба?!

Қане жігіттер, сайыстың 3 кезеңі «Сұлу би- сымбат мүсін айғағы» кезеңінен де өтелік.

**Жігіттер сайысқа дайын болғанша Аукарова Аружан ән орындайды. 1- жүргізуші:**

**Білекте күш те, қайрат та,**

 **Санадағы ой да, салмақты!**

 **Қол өнерін байқайық,**

 **Бал тамған он саусақтан!**

2 - жүргізуші

 Ат өнері білінбес,
 Бәйгеге түсіп жарыспай
 Ер өнері білінбес,
 Қоян - қолтық алыспай. **1- жүргізуші:** Сайысымыздың келесі 4 кезеңі «ҚОЛ ӨНЕРІ». «Еңбек етсең ерінбей, тояды қарның тіленбей» -дейді Абай атамыз .Келесі байқауымыз жігіттердің еңбекқорлығын тамашаласақ. (Жігіттер өз қолдарымен жасаған бұйымдарын  түсіндіре отырып, назарға ұсынады, өздерінің қолдан жасаған бұйымдарын әділқазыларға әкеліп тапсырады.)

2-жүргізуші: Қазіргі таңда жалпы қоғам алдында қойылып отырған басты мақсат, салауатты өмір салтын құру. Берік қоғам құру үшін қоғамда денсаулығы мықты азаматтардың көп болуы қажет. Біздің жігіттеріміз ертеңгі берік қоғамның негізі бола ала ма? Олардың спортқа деген бейімділігі қандай? Осыны бағаласақ. **1- жүргізуші**

 **Шынықсаң шымыр боласың** **Намысқа кеуде толарсың!**

**2- жүргізуші:**

 **Бастайық енді сайысты**

**Спорттық ойын-жарысты!**

**Алдарыңызда 5 –ші кезең «Шынықсаң шымыр боласың» сайысы.**

**Сайысты өткізетін денешынықтыру пәнінің мұғалімі Абылай Дүйсенбайұлы.**

**Әр топтың жігіттері өзара арқан тартысады және білек сынасады.**

1-жүргізуші:

Барлығы да саналы,айлы,епті еді,

 Бұл кешті де өнерлілер тойлы етті .

 Қазыларға сөз берейік кім болды екен,

 Сайыстың үздігі боп мәреге кім жетті

2-жүргізуші:

Бір жігіт бар –құр жан, Бір жігіт бар- тірі жан, Бір жігіт бар- жігіт жан… деп Шал ақын жырлап өткендей,- бүгінгі жігіттеріміздің әділ бағасын беру үшін сөз кезегін әділқазылар алқасына береміз.

1 - жүргізуші:Бүгін жігіттеріміз нағыз тамаша өнер көрсетті. Бұл олардың ертеңгі үлкен сынға қадам басқан бастауы ғана. Әрқашан сыналған шақта сүрінбей, қадамдарыңа нұр жаусын дейміз!
Өркендерің өссін, мерейлерің үстем болсын!

2-жүргізуші:

Бақыттарың бастан кетпесін, Жамандық қуып жетпесін. Әсем күлкі жүздеріңнен Өмір бойы кетпесін деп – «Ұранды ердің- ұрпағы қайсар» сайысын аяқтаймыз.

1-жүргізуші:

Құрметті халайық, баршаңызды келе жатқан 7 мамыр – Отан қорғаушылар күнімен құттықтаймыз! Бүгінгі мамыражай тыныш өмір аталарымыз қалыптастырған берік бірлік нәтижесінде келді. Ер жігіттің құл болмай, ару қыздың күң атанбай, халықтың бірлікте өмір сүруі нақ солардың арқасында. Ендеше аспанымыз ашық,еліміз тыныш, жұртымыз аман болсын. Баршаңызға бақыттың баяндысын, бітер дәулеттің көл- көсірлігін, келер ырыстың ысырап болмауын, жүрек гүлінің мәңгі солмауын, шаңырақтарыңызға шаттық орнауын, Тәңірдің шексіз қолдауын тілейміз!

2-жүргізуші:

Аға ұрпақ пен жас буынның Отанымызды қорғап, қызметте айтулыүлес қосқанан біз әрқашан мақтан тұтамыз. Еліміздің өркендеуі жолында атқарып жатқан игі қызметтеріңізге табыс, отбасыларыңызға амандық, дендеріңізге саулық, мол бақыт және бейбіт ғұмыр тілейміз.

1-жүргізуші:

Ағалар біздің кең арқау асқарымыз, Жолын қуар солардың жастарымыз. Абзал жанды ақылгөй ағаларға Ілтипатпен иілген бастарымыз – деп бүгінгі мерекелік сайысымызды да өз мәресіне жетті. Сау- саламатта болыңыздар!

